Jordin Tootoo

Jordin John Kudluk Tootoo (; s. 2. helmikuuta 1983 Churchill, Manitoba, Kanada) on kanadalainen uransa lopettanut jääkiekkoilija, joka pelasi urallaan 13 kautta NHL-liigassa edustaen Nashville Predatorsia, Detroit Red Wingsiä, New Jersey Devilsiä ja Chicago Blackhawksia.

 Ura 
Jordin Tootoo edusti Brandon Wheat Kingsiä WHL-juniorisarjassa kausina 1999–2003. Tootoosta tuli ensimmäinen inuiitti NHL:n historiassa, kun hän pelasi ensimmäisen NHL-ottelunsa Anaheim Ducksia vastaan 9. lokakuuta 2003. Hän oli myös ensimmäinen NHL-varattu inuiitti. 

Tootoo teki ensimmäisen tehopisteensä NHL:ssä St. Louis Bluesia vastaan 16. lokakuuta 2003, kun hän syötti Dan Hamhuisin tekemän maalin. Tootoo teki ensimmäisen maalinsa ottelussa Atlanta Thrashersia vastaan 23. lokakuuta 2003. 

Tootoo vietti kauden 2005–2006 pelaamalla Nashvillen lisäksi myös farmijoukkue Milwaukee Admiralsissa, jossa hän pelasi myös kaudella 2004–2005 NHL:n työsulun aikana. Heinäkuussa 2007 Tootoo teki kaksivuotisen jatkosopimuksen Predatorsin kanssa, johon lisättiin toiset kaksi vuotta tammikuussa 2008. 

NHL langetti Tootoolle 19. maaliskuuta 2007 viiden ottelun pelikiellon hänen lyötyään Dallas Starsin puolustaja Stéphane Robidasia kasvoihin. Robidas sai tilanteessa aivotärähdyksen.

Tootoo teki ensimmäisen maalinsa pudotuspeleissä 10. huhtikuuta 2008 Detroit Red Wingsiä vastaan pudotuspelien ensimmäisessä ottelussa. Detroit voitti pelin lopulta maalein 3–1.

Heinäkuussa 2012, kahdeksan Nashville Predatorsissa pelatun kauden jälkeen, Tootoo siirtyi kolmivuotisella sopimuksella Detroit Red Wingsiin. Kaudeksi 2014–2015 hän siirtyi New Jersey Devilsiin.

Lokakuun 19. päivä 2018 Tootoo ilmoitti Twitterissä virallisesti lopettavansa ammattilaisuransa.

 Muistelmat 
Kirjassaan All The Way: My Life on Ice joukkueen silloinen jäsen Tootoo on kertonut joukkoraiskaukseta, joka heinäkuussa 2022 nousi julkisuuteen. Halifaxin poliisi tutkii tapausta.Salmaan Farooqui, Marty Klinkenberg: Players from 2003 World Juniors hockey team say unaware of alleged sex assault in Halifax The Globe and Mail 24.7.2022. Viitattu 25.7.2022

 Perhe 
Jordinin äidillä Rosella on ukrainalaiset sukujuuret, ja isä Barney on inuiitti. 

Jordinin isoveli Terence Tootoo oli ECHL-tasolla pelannut jääkiekkoilija. Terence teki itsemurhan elokuussa 2002 vain 22-vuotiaana.

 Saavutuksia 

 Ehdokkaana Manitoban vuoden urheilijaksi vuonna 2000
 WHL:n kuukauden pelaaja joulukuussa 2001
 WHL:n viikon pelaaja joulukuun viimeisellä viikolla 2001 sekä marraskuun toisella viikolla 2002

 Tilastot 

1999–2000	 Brandon Wheat KingsWHL45 	 6 	 10 	 16 	 214 	 –– 	 – 	 – 	 –2000–2001Brandon Wheat KingsWHL60 	 20 	 28 	 48 	 172 	 6 	 2 	 4 	 6 	 182001–2002Brandon Wheat KingsWHL64 	 32 	 39 	 71 	 272 	 16 	 4 	 3 	 7 	 582002–2003Brandon Wheat KingsWHL51 	 35 	 39 	 74 	 216 	 17 	 6 	 3 	 9 	 49        JMM  6  1  1  2  42003–2004Nashville PredatorsNHL70 	 4 	 4 	 8 	 137 	 5 	 0 	 0 	 0 	 42004–2005Milwaukee AdmiralsAHL59 	 10 	 12 	 22 	 266 	 6 	 0 	 0 	 0 	 412005–2006Nashville Predators NHL 	 34 	 4 	 6 	 10 	 55 	 3 	 0 	 0 	 0 	 0Milwaukee AdmiralsAHL41 	 13 	 14 	 27 	 133 	 15 	 9	 2	 11 	 352006–2007 	 Nashville Predators NHL 	 65 	 3 	 6 	 9 	 116 	 4 	 0 	 1 	 1 	 212007–2008	 Nashville PredatorsNHL6311718100620242008–2009 Nashville Predators NHL 7241216124–––––2009–2010 Nashville Predators NHL 516101640601122010–2011 Nashville Predators NHL 54810186112156282011–2012 Nashville Predators NHL 776243092300042012–2013 Detroit Red Wings NHL 4235878100022013–2014 Detroit Red Wings NHL 110115––––– Grand Rapids Griffins AHL 5161218104401142014–2015 New Jersey Devils NHL 681051572–––––2015–2016 New Jersey Devils NHL 66459102–––––2016–2017 Chicago Blackhawks NHL 502132820000 NHL yhteensä 723 65 96 161 1010 42 3 7 10 65 WHL yhteensä 220 93 116 209 874 39 12 10 22 125

Lähteet

 Viitteet 

 Aiheesta muualla 
Jordin Tootoo Nashville Predatorsin kotisivulla 
Jordin Tootoo  TSN.ca-sivustolla
Jordin Tootoo USA Today -sivustolla
Jordin Tootoo jatkoaika.comissa

Luokka:Eskimokansoihin kuuluvat henkilöt
Luokka:Kanadalaiset jääkiekkoilijat
Luokka:Nashville Predatorsin varaamat pelaajat
Luokka:Vuonna 1983 syntyneet
Luokka:Elävät henkilöt